སློབ་གྲོགས་རྣམས་ཀྱིས་རང་ཉིད་ཀྱི་རྣམ་དཔྱོད་ཡོད་རྒུ་རྩལ་དུ་སྤྲུགས་ནས་བློ་ཡི་དཔོག་ཚད་ཀྱིས་བལྟ་བྱའི་དཔེ་དེབ་གང་ཉིད་ཞིབ་ཅིང་ཕྲ་བའི་སྒོ་ནས་དཔེ་ཀློག་བྱས་པའི་ནང་དོན་མདོར་བསྡུས་དང་དེར་འབྲེལ་གྱི་རང་ཉིད་ལ་མྱོང་ཚོར་གང་ཡོད་པ་དང་།དེ་དག་ཏུ་ང་ཚོ་སློབ་མ་ཞིག་གི་ངོས་ཐད་ནས་བླང་བྱའི་མི་ཆོས་ཀུན་སྤྱོད་དང་སློབ་སྦྱོང་བྱེད་པར་མཁོ་བའི་བསླབ་བྱ་སོགས་ཅི་ལྟ་ཅི་ཞིག་བདོག་པ་དེ་ལྟ་དེ་ལྟར་དུ་བརྩོན་སེམས་ཀྱི་གཤོག་པ་ཤེས་བྱའི་མཁའ་དབྱིངས་སུ་རྐྱོང་བའི་སློབ་གྲོགས་རྣམས་ལ་ངོ་སྤྲོད་བྱས་ཤིང་།དེའི་འཕྲོར་སློབ་གྲོགས་གཞན་རྣམས་ཀྱིས་ཀྱང་རང་ཉིད་ལ་བརྗོད་གཞི་གང་དེའི་ཐད་ལ་བསམ་གཞིག་བྱེད་སྟངས་དང་ཤེས་བྱ་ཁ་སྣོན་གྱི་ཚུལ་དུ་དྲི་བ་དྲིས་ལན་གྱི་རྣམ་པས་སྤོབས་པ་དང་ལྡན་པའི་སྒོ་ནས་རང་མོས་ཀྱིས་ཕན་ཚུན་ལ་བགྲོ་གླེང་བྱས།མཐར་བླ་ནག་པ་ཡེ་ཤེས་བཟང་བོ་མཆོག་གིས་རེབ་འདིར་ཞུགས་པའི་སློབ་གྲོགས་རྣམས་ཀྱི་དཔེ་ཀློག་གི་འདུ་ཤེས་དང་དཔེ་ཀློག་གི་གྲུབ་འབྲས།དཔེ་ཀློག་གི་མ་འོངས་པ་སོགས་ལ་ཕྱོགས་བསྡོམས་བྱས་ཤིང་།བོད་ཀྱི་ལོ་རྒྱུས་དང་འབྲེལ་བའི་ཤེས་བྱ་དང་དཔེ་དེབ་འགའ་ངོ་སྤྲོད་ཀྱི་ལས་བརྒྱུད་ནས་བྱ་འགུལ་གྱི་མཇུག་བསྡུམས།